Source: https://www.eca.europa.eu/fi/Pages/Transparency-staff.aspx
Timestamp: 2020-02-24 22:09:20+00:00
Document Index: 2827986

Matched Legal Cases: ['TUOMIOISTUIN\n', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Henkilöstön rekrytointi ja palkat | EUROOPAN TILINTARKASTUSTUOMIOISTUIN
Etusivu > Avoimuus Euroopan tilintarkastustuomioistuimessa > Henkilöstön rekrytointi ja palkat
Henkilöstön rekrytointi ja palkat
​Euroopan tilintarkastustuomioistuin rekrytoi henkilöstönsä henkilöstösääntöjen perusteella. Henkilöstöön kuuluu sekä vakituisia virkamiehiä että väliaikaisilla sopimuksilla työskenteleviä henkilöitä. Euroopan unionin henkilöstövalintatoimisto (EPSO) järjestää avoimia kilpailuja, joiden kautta voi hakea tilintarkastustuomioistuimen virkoihin.
Väliaikaista henkilöstöä voidaan palkata monenlaisiin asiantuntija- tai väliaikaistehtäviin. Euroopan tilintarkastustuomioistuin tarjoaa vuosittain 3–5 kuukauden harjoittelujaksoja toimintaansa liittyvillä aloilla.
Tilintarkastustuomioistuin edistää liikkuvuutta organisaatiossaan ja kannustaa henkilöstöään kiertämään eri tehtävissä ja vastuualoilla. Henkilöstökiertopolitiikalla pyritään edistämään motivaatiota, urakehitystä ja tarkastusten laatua ja säilyttämään ammatillinen riippumattomuus. Tilintarkastustuomioistuin soveltaa ennalta ja jälkikäteen suojatoimia, jotka vähentävät arkaluontoisiin toimiin (tulojen ja menojen hyväksyjät sekä palvelukseenotosta ja hankinnasta vastaava henkilöstö) liittyviä riskejä. Tilinpitäjän toimikausi on enintään seitsemän vuotta. Kauden jälkeen tilinpitäjän tointa hoitanut henkilö kuuluu pakollisen liikkuvuuden piiriin.
Tilintarkastustuomioistuin tarjoaa kansainvälisen tilintarkastajaliiton (IFAC) ohjeiden mukaisesti keskimäärin 40 tuntia ammatillista täydennyskoulutusta tarkastajaa kohden.
Tilintarkastustuomioistuin soveltaa henkilöstösääntöjen mukaisesti kaikenlaisen syrjinnän kieltävää yhtäläisten mahdollisuuksien politiikkaa.
Tilintarkastustuomioistuin on sitoutunut tukemaan, kehittämään ja edistämään moninaisuutta ja tasa-arvoa. Tilintarkastustuomioistuimen rekrytointi- ja työllistämiskäytännöillä pyritään kehittämään ja ylläpitämään syrjinnän vastaista ja osallistavaa kulttuuria (ks. tilintarkastustuomioistuimen eettiset suuntaviivat).
Tämänhetkiset henkilöstön moninaisuutta kuvastavat luvut esitetään tilintarkastustuomioistuimen uusimmassa toimintakertomuksessa.
Tilintarkastustuomioistuin on myös laatinut yhtäläisiä mahdollisuuksia koskevan toimintasuunnitelman vuosille 2018–2020.
Jäljempänä olevissa taulukoissa esitetään Euroopan tilintarkastustuomioistuimen henkilöstön ja kollegion jäsenten bruttomääräiset peruskuukausipalkat.
Peruspalkat vahvistetaan Euroopan unionin virkamiehiin sovellettavissa henkilöstösäännöissä ja muuta henkilöstöä koskevissa palvelussuhteen ehdoissa. Peruspalkasta ei pidätetä kansallista veroa, vaan se on Euroopan unionin sisäisen verotuksen alainen.
Peruspalkan lisäksi voidaan henkilöstösäännöissä määritetyin edellytyksin maksaa henkilökohtaisen tilanteen ja kotitalouden koostumuksen mukaan tiettyjä korvauksia ja lisiä.
Jäsenet, virkamiehet ja väliaikainen henkilöstö
Asema tilintarkastustuomioistuimessa
Peruspalkat euroina
Tilintarkastustuomioistuimen jäsen
Palkkaluokkaan kuulumaton neuvonantaja
Vanhempi hallintovirkamies
Sihteeri/toimistovirkailija
Sopimussuhteinen henkilöstö
Tilintarkastustuomioistuin palkkaa sopimussuhteista henkilöstöä koko- tai osa-aikaisiin tehtäviin henkilöstötaulukon ulkopuolisiin toimiin tai toimimaan väliaikaisesti tehtävistään estyneiden virkamiesten tai väliaikaisten toimihenkilöiden sijaisena.
Hallinnolliset, avustavat, lingvistiset ja muut vastaavat tekniset tehtävät, jotka suoritetaan virkamiesten tai väliaikaisten toimihenkilöiden valvonnassa.
2,154– 3,531
EPSO – Euroopan unionin henkilöstövalintatoimisto
Tilintarkastustuomioistuimen henkilöstökatsaus (EN)
Euroopan unionin virkamiesten henkilöstösäännöt ja muuhun henkilöstöön sovellettavat palvelussuhteen ehdot
Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin sovellettavien korjauskertoimien vuotuinen päivitys vuonna 2019
Neuvoston asetus (EY, Euratom, EHTY) N:o 1293/2004, annettu 30 päivänä huhtikuuta 2004, tilintarkastustuomioistuimen jäsenten palkkajärjestelyistä annetun neuvoston asetuksen (ETY,Euratom, EHTY) N:o 2290/77 muuttamisesta
Neuvoston asetus (EU) 2016/300, annettu 29 päivänä helmikuuta 2016, EU:n korkean tason julkisen viran haltijoiden palkkajärjestelyistä